Document ID: 31994R1756

31994R1756
L 183/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1756/94 НА КОМИСИЯТА
от 18 юли 1994 година
за откриване на количествени квоти за внос на текстилни продукти от категории 122, 123, 124, 125 В, 140 и 146 С от Китайската народна република и за изменение на приложения IV и V към Регламент (ЕО) № 517/94 на Съвета относно общите правила за внос на текстилни продукти от някои трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 517/94 на Съвета от 7 март 1994 г. относно общите правила за внос на текстилни продукти от трети страни, които не са обхванати от двустранни споразумения, протоколи или други договорености или от други специфични правила на Общността за вноса (1), и по-специално член 3, параграфи 3 и 5 от него във връзка с член 25, параграф 4 от него,
като има предвид, че член 3, параграф 3 от Регламент (ЕО) № 517/94 предвижда текстилните продукти, посочени в приложение V, с произход от изброените страни, да могат да се внасят само, ако е установено годишно количествено ограничение съгласно подходящата процедура, предвидена в член 25;
като има предвид, че до Комисията бе отправено искане от шест държави-членки за въвеждане на квоти за внос, обхващащи продуктите от категории 122, 123, 124, 125 В, 140 и 146 С от Китайската народна република, за да се отговори на някои пазарни потребности; като има предвид, че комитетът, създаден по член 25, след проведени дискусии сметна за уместно, с оглед по-специално на състоянието на промишлеността на Общността, да определи на 130, 5, 600, 8, 100 и 270 тона годишните количествени ограничения, на които ще бъде подложен вноса в Общността на продукти съответно от категории 122, 123, 124, 125 В, 140 и 146 С, с произход от Китайската народна република, от датата на влизане в сила на настоящия регламент; като има предвид, че следователно, е необходимо да се изменят приложения IV и V към Регламент (ЕО) № 517/94 на Съвета и да се предвиди, в интерес на правната сигурност, квотата да се управлява съгласно процедурата, установена в член 17 от посочения Регламент на Съвета;
като има предвид, че тези мерки са в съответствие със становището на комитета, създаден от Регламент (ЕО) № 517/94 на Съвета,
ПРИЕ НАСТОЯЩИЯ РЕГЛАМЕНТ:
Член 1
Вносът в Общността на текстилни продукти от категории 122, 123, 124, 125 В, 140 и 146 С от Китайската народна република се подлага на годишни количествени ограничения съответно от 130, 5, 600, 8, 100 и 270 тона, които ще се управляват съгласно процедурата, предвидена в член 17 от Регламент № 517/94 на Съвета.
Член 2
Приложения IV и V към Регламент № 517/94 на Съвета се изменят, както е показано в приложението към настоящия регламент.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 юли 1994 година.

Labels: 1
3
18
5